stanford-oval/wikipedia huggingface dataset:
Labor Day (elokuva)
Juoni > Pakosuunnitelma

Iltatoimien jälkeen Henry kurkistelee ovenraosta, kun hänen äitinsä hoitaa Frankin haavaa. Poika kuulee kuinka aikuiset puhuvat siitä, että he lähtisivät kaupungista. Adele sanoo ettei hänen ex-miehensä antaisi viedä Henryä pois.
Sunnuntaina äiti ja Frank pyytävät Henryltä apua; poika voisi lainata kirjastosta kirjan, joka käsittelee Prinssi Edwardin saarta. Henry poimii valikoiman kirjoja hyllystä, huomaa sitten kirjaston parvelta, että kaupasta tuttu uusi tyttö lueskelee kerrosta alempana. Henry istuu saman pöydän ääreen, nuoret alkavat jutella. Tyttö kertoo että asuu vuoden isänsä luona, koska äidillä on uusi poikaystävä. Henry kertoo että heillekin muutti juuri joku. Tyttö sanoo että hänen äitinsä halusi hänestä eroon, jotta saa rauhassa pelehtiä poikaystävän kanssa. "Kohta sinäkin saat luvan häipyä, että se mies voi sekstailla äitisi kanssa!" Henry on eri mieltä ja kertoo, että he saattavat muuttaa Kanadaan.
Henry käy isän perheen kanssa syömässä. Kun hän saapuu kotiin, äiti kertoo Henrylle, että he ovat päättäneet lähteä yhdessä Kanadaan ja aloittaa uuden elämän. Henry on kyynelsilmin ja järkyttynyt, kunnes äiti oikaisee pojan virheellisen käsityksen; he lähtevät matkaan kolmisin, perheenä. "En ikinä jättäisi sinua."
Maanantaina aletaan pakata muuttokuormaa, mutta Henryn on vielä saatava tavata tyttö. Kotona kesken pakkaamisen Frankin haavaan sattuu, ja Adele aikoo lähteä autolla apteekkiin. Sen sijaan nainen jääkin autoon istumaan. Kohta Frank tulee autolle, istuu Adelen viereen ja kysyy, alkoivatko lähtöaikeet kaduttaa. Silloin saamme kuulla mikä Adelen mieltä painaa.
Talo siivotaan, pakataan loput tavarat. Illalla Henry istuu yksin kirjoittamassa vielä isälle kirjettä.
Juoni > Kohtalokas tiistai

Labor Day -vapaa on loppu. Labor Day sijoittuu aina syyskuun ensimmäiseen maanantaihin. On tiistai ja ensimmäinen koulupäivä kesän jälkeen. Äiti pakkaa autoa varhain aamulla, mutta Henry sen sijaan livahtaa ulos ja kävelee isän talolle jättämään kirjeensä.
Kun Henry kävelee jälleen kotiin, utelias partiopoliisi (James Van Der Beek) pysäyttää kohdalle ja kyselee millä teillä poika niin varhain ulkona liikkuu. Poliisi vaatii saada viedä Henryn kotiin, ja hän tulee vielä jututtamaan autoa lastaavaa Adeleakin. Poliisia kiinnostaa ovatko he lähdössä jonnekin, ja hän tuppautuu sisälle, ettei Adelen tarvitse yksin kantaa kaikkea painavaa. Adele väittää olevansa menossa myymään vanhaa tavaraa pois. Vihdoin poliisi poistuu. Frank alkaa kiirehtiä lähtöä ja kehottaa Wheelereitä käymään nyt pankissa.
Adele on pankissa ensimmäistä kertaa pitkiin aikoihin, hermostuttaa jo muutenkin. Samaan aikaan kotitalon ovi on taas jäänyt lukitsematta, ja naapurin Evelyn paukahtaa sisään. Hän on tuonnut Adelelle kiitokseksi paistoksen, näkee talon lähes tyhjillään ja utelee. Partansa ajellut Frank teeskentelee remonttireiskaa ja toteaa, ettei tiedä mihin perhe on lähdössä. Pankissa Adele on pulassa, sillä hän ei voi noin vain nostaa tiliään tyhjäksi. Kädet vapisevat, kassa noutaa johtajan ja Adelelle esitetään kysymyksiä. Henry pelastaa jännittyneen tilanteen soveltamalla Frankin pakokeinoa; joskus totuus hämää parhaiten. Hän väittää että he nostavat rahat ja lähtevät pakomatkalle kuin Bonnie ja Clyde.
Kotona Henry karkaa yläkertaan hyvästelemään vanhaa huonettaan, kun aikuiset huutavat perään, että on lähdettävä. Juuri silloin alkaa kuulua poliisiautojen sireenit. Adele tahtoo että Frank pakenee, mutta tämä ei suostu. Sen sijaan hän jälleen köyttää Adelen ja teippaa Henryn ranteista tuoliin. Henrylle Frank sanoo, että tämä on hieno poika, muuta ei kannata koskaan uskoa. Adelelle Frank taas sanoo, että istuisi mielihyvin toiset 20 vuotta vankilassa, jos saisi kolme päivää lisää Adelen kanssa. Adele on pois tolaltaan ja Henryltä valuu kyyneliä, kun hän katsoo kuinka Frank kävelee ovelle ja antautuu vastarintaa tekemättä.
Juoni > Henry kasvaa aikuiseksi

Kun Frank Chambersia syytetään Wheelereiden sieppaamisesta, äiti ja poika käyvät syyttäjän puheilla. Heidän ei oikeastaan auta selittää, etteivät he olleet vaarassa; karkurin suojelu on rikos, samoin alaikäisen yllyttäminen rikokseen – Adele voisi menettää poikansa huoltajuuden. Frank saa 10 vuoden tuomion paosta ja 15 vuotta sieppauksesta. Adele yrittää käydä vankilassa ja kirjoittaa Frankille, mutta ei saa mieheen yhteyttä. Pian tapahtumien jälkeen Adele luopuu Henryn huoltajuudesta, ja poika muuttaa isänsä luo. Kun Henry käy äidillä, äiti on kiireinen ja hermostunut. Henrystä tuntuu että hän muistuttaa äitiään siitä, mitä tältä puuttuu.
Henryn lukiovuosiin kuuluu tyttöystävä ja baseball, jota Frank opetti pojan pelaamaan. Lopulta Henry ehdottaa, että hän voisi palata äidin luo asumaan. Äidin keittiössä Henry alkaa kokeilla leipurintaitoja, ja tästä hän saa itselleen ammatin. Aikuisena miehenä Henry pyörittää menestyvää leipomoa. Eräänä päivänä leipomoon saapuu Frankin kirje; tämä on nähnyt Henryn leipomosta lehtijutun vankilan kirjastossa. Mies toteaa ettei ole enää nuori, mutta on yhä hyvässä kunnossa. Hän arvelee että Adele on varmaan jo avioitunut uudelleen – mutta jos ei ole, olisi mukavaa kirjoittaa hänelle, sillä mies vapautuu pian. Elokuvan lopussa Adele ja Frank kohtaavat jälleen, ja heidät nähdään yhdessä kävelemässä pitkin peltojen keskellä kulkevaa tietä. Aikuisen Henryn ääni toteaa, että hän murehti aina sitä, ettei äiti pääsisi ikinä yksin ulos – mutta lopulta yksin ei tarvinnutkaan olla.
Elokuvan teemat > Adelen tragedia

Silloin kun Adele yrittää lähteä apteekkiin, eikä siitä tahdo tulla mitään, Frank epäilee että nainen epäröi uuden elämän aloittamista ja arkailee pakoa. Adele toteaa että päinvastoin hän haluaa lähteä, mutta hänelle on tullut tapa pysytellä poissa ihmisten ilmoilta. Näin hän kertoo kuinka esikoisen syntymän jälkeen hänen kehonsa unohti kuinka se tehdään: tuli muutama keskenmeno. Raskaudesta ei enää uskallettu puhua muille, ei juhlistaa sitä, huoli oli suuri, suru toistui. Jälleen he alkoivat odottaa lasta, onni kääntyi ja koitti synnytyksen aika. Gerald kannusti vieressä ja onnitteli, kun lapsi tuli maailmaan. Ilo kuihtui saman tien – vauva syntyi kuolleena. Adele ei pysty palaamaan normaaliin arkeen: Kaupungilla hän törmää aina raskaana olevaan naiseen ja pieni kuollut tytär palaa mieleen. Siksi Adelen oli vähitellen yhä vaikeampi poistua kotoaan.
Elokuvan teemat > Frankin tragedia

Frankin entisen elämän takaumia nähdään elokuvan kuluessa useissa kohdin pieninä väläyksinä, joista paljastuu vähitellen, kuinka perheellistyminen on vaikuttanut myös miehen kohtaloon. Hän on vasta parikymppinen nuorukainen, kun hän ja Mandy ihastuvat.  Parilla on viatonta kuhertelua pick-upin lavalla tai heinäpaalien keskellä. Sitten Frank ilmeisesti lähtee armeijaan. Mies istuu bussissa ja kun se lähtee, näkyy kuinka Mandy astelee pois taakseen katsomatta ja näyttää maalaistytöltä. Kun Frank palaa, Mandy on vastassa oikein laittautuneena. Mandy makaa Frankin, ja annetaan ymmärtää että nainen on se aktiivinen ja aloitteellinen, tietää mitä tekee: hän avaa miehen housut ja ratsastaa päällä, kun mies taas on vähän yllättyneen ja hämillisen näköinen.
Seuraavan kerran tavatessa Frank menee suoraan sairaalaan: Mandy on synnyttänyt pojan. Pari vihitään, mutta alkaa vaikuttaa siltä, että Mandy tarvitsi vain jonkun lapsen isäksi. Torilla heitä vastaan tulee pariskunta, ja Mandy välttelee katsomasta miestä; mieskin kääntää katseensa. Mandy lähtee ulos seksikkäästi pyntättynä, kun taas Frank jää hoitamaan vauvaa. Frankin epäluulo kasvaa, kun Mandy on sanonut olevansa naisten liigassa, mutta se ei edes kokoonnu silloin kuin Mandy on väittänyt. Vauvaa sylissä kantaen Frank menee baariin ja löytää Mandyn sieltä miesseurassa. Kun Mandy on taas seuraavan kerran lähdössä täydessä tällingissä ulos, Frank ottaa naisen kanssa yhteen: Hän on vihainen Mandyn miesseuralaisista ja tivaa, onko poika edes hänen lapsensa. Mandy nauraa pilkallisesti ja kivahtaa: "Senkin hölmö!" Raivoissaan Frank tönäisee Mandyä kiivaasti kaksin käsin, jolloin nainen horjahtaa taaksepäin ja hänen päänsä osuu lämpöpatterin reunaan. Mandy makaa maassa ja vaikuttaa elottomalta. Frank pelästyy ja yrittää auttaa, hän kumartuu alas. Juuri silloin naisen kasvoille tippuu vesipisara. Mies vilkaisee ylös, katosta valuu vettä. "Eikä!" mies parkaisee ja ryntää yläkertaan. Vauva oli tarkoitus kylvettää, ja nyt vesi valuu jo yli ison ammeen laitojen. Mies on vasta 21-vuotias, kun hän menettää sekä perheen että vapauden.
Näyttelijät

| 0 | 1 | 2 |
| --- | --- | --- |
|  Kate Winslet  | … |  Adele Wheeler   |
|  Josh Brolin  | … |  Frank   |
|  Gattlin Griffith  | … |  Henry Wheeler nuorena   |
|  Tobey Maguire  | … |  Henry Wheeler aikuisena   |
|  Clark Gregg  | … |     |
|  James Van Der Beek  | … |     |
Aiheesta muualla

Wikimedia Commonsissa on kuvia tai muita tiedostoja aiheesta .
Labor Day Internet Movie Databasessa (englanniksi)
Jason Reitmanin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Thank You for Smoking (2006) · Juno (2007) · Up in the Air (2009)
2010-luku: Young Adult (2011) · Labor Day (2013)
20/20 (täsmennyssivu)

20/20 voi tarkoittaa seuraavia:
20/20, pohjoisamerikkalainen, näöntarkkuuteen liittyvä ilmaus.
20/20, ABC:n uutismakasiinilähetys.
20/20, Beach Boysin albumi.
20/20, Dilated Peoplesin albumi.
20/20, Sagan albumi.
20/20, Spyra Gyran albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”20/20”, voi hakea sivunnimihaulla, laajalla sivunnimihaulla tai tekstihaulla.
Adlerheim

Adlerheim oli Ruotsin ritarihuoneeseen kirjoitettu   aatelissuku numero 1632. Peter Arosell (1679-1736) kuului aateliseen Stiernhöök-sukuun ja hänet aateloitiin vuonna 1719 nimellä Adlerheim yhdessä veljensä lasten kanssa.
 Hänen poikansa vuorineuvos Pehr Adlerheim teki vuonna 1741 Carl von Linnén kanssa tieteellisen matkan Öölantiin ja Gotlantiin.
256 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
Tapahtumia

Kiinan Zhou-dynastia kaatui, Itäinen Zhou-dynastia päättyi ja maa oli hajallaan.
Rooman valtakunta lyö Eknomoksen meritaistelussa Karthagon laivaston.
Adlerfelt

Adlerfelt oli ruotsalainen aatelissuku 1700-luvulla. Suvun yksi haara oli vapaaherrallinen.
Suku sai alkunsa, kun aatelisen Trafverhjelm-sukuun kuuluneen Johan Jacobsson Trafvaren poika Carl Johansson (1643–1705) yleni kuninkaalliseksi hovikamreeriksi ja hänet aateloitiin vuonna 1693 nimellä Adlerfelt. Hänen sukunsa merkittiin Ruotsin ritarihuoneelle aatelisena sukuna numero 1272. Hänen poikansa Gustaf Adlerfelt otti osaa Pultavan taisteluun. Nuorempi poika Pehr Adlerfelt (1680–1743) kohosi kenraalimajuriksi 1719 ja korotettiin vapaaherraksi vuonna 1720. Hänen sukunsa merkittiin vapaaherralliseksi suvuksi numero 178. Myös Pehr Adlerfeltin poika Carl Adlerfelt ryhtyi sotilasuralle ja nousi isänsä tavoin kenraalimajuriksi. Vapaaherrallinen sukuhaara sammui vuonna 1769 ja koko suku vuonna 1808.
Adlerhoff

Adlerhoff oli Ruotsin ritarihuoneeseen kirjoitettu aatelissuku numero 918. Suku on lähtöisin Holsteinin Husumista, mistä Hummert Adolph Hanssen (k. 1684) muutti Tukholman porvariksi ja kauppiaaksi sekä myöhemmin ruukinpatruunaksi. Hän lainasi kuningas Kaarle X Kustaalle suuria summia, ja tästä syystä hänet aateloitiin 1677 nimellä Adlerhoff.
Adlercreutzin rykmentti

Adlercreutzin rykmentin lippu
Adlercreutzin rykmentti oli Carl Johan Adlercreutzin mukaan nimetty joukko-osasto Ruotsin armeijassa 1800-luvun alussa. Rykmentti nimettiin 1804, mutta Suomen sodan alkaessa Adlercreutz itse oli jo edennyt urallaan prikaatinkomentajaksi.
Adlercreutzin rykmentti oli yksi neljästä Suomen sodan aikaan Suomessa toimineesta värvätystä jalkaväkirykmentistä. Se  oli vuoteen 1804 saakka nimeltään Uusi jääkärirykmentti tai Suomalainen värvätty jalkaväkirykmentti. Se oli 1800-luvun alussa suurin Suomeen sijoitetuista värvätyistä joukko-osastoista; siihen kuului 13 komppaniaa ja noin 2000 miestä.
Viaporin piirityksessä keväällä 1808 Adlercreutzin rykmentti, johon kuului silloin 1825 miestä, osallistui puolustukseen. Tappion jälkeen ruotsalaiset upseerit vangittiin mutta suomalaiset sotilaat päästettiin menemään.
200-vuosikymmen eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
3.2.1.

| 3> 2.1. Zilch |
| --- | --- | --- |

Studioalbumin tiedot
 Äänitetty : 1998
 Julkaistu: 23. heinäkuuta 1998
 Tyylilaji: Alternative rock Industrial rock
 Kesto: 49:28.00
Zilchin muut julkaisut
|   | 3.2.1. 1998 | Bastard Eyes 1999 |
3.2.1. on Zilchin esikoisalbumi, joka ilmestyi 23. heinäkuuta 1998. Toisin kuin Zilchin keulahahmon hiden aikaisemmissa sooloalbumeissa, 3.2.1.:ssä on täysin englanninkieliset sanat. Osa lauluista on uudelleen nauhoitettuja lauluja, jotka on julkaistu sooloalbumeilla (esimerkiksi "Doubt", "Pose") tai hänen entisen yhtyeensä, X Japanin albumilla ("What's Up Mr. Jones?" on englanninkielinen versio laulusta "Drain").
Kappaleet

Electric Cucumber – 4:59
Inside the Pervert Mound – 3:58
Sold Some Attitude – 4:06
Space Monkey Punks from Japan – 4:45
Swampsnake – 2:42
What’s Up Mr. Jones? – 3:26
Hey Man So Long – 4:14
Psyche – 4:41
Fuctrack#6 – 3:25
Doubt – 4:52
Pose – 3:53
Easy Jesus – 4:34
Adlerflycht

Adlerflycht oli Ruotsin ritarihuoneeseen kuulunut aatelissuku numero 1234. Schwabian ja Reinin alueen sihteeri Christoffer Björkman aateloitiin vuonna 1691 nimellä Adlerflycht. Hän, samoin kuin hänen samanniminen poikansa, teki elämäntyönsä valtakunnan saksalaisilla alueilla.
1649

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtumia

30. tammikuuta – Englannin, Skotlannin ja Irlannin kuningas Kaarle I mestattiin
30. tammikuuta – Englannin valtiomuodoksi tuli tasavalta.
11. lokakuuta – Wexfordin verilöyly Irlannissa. New Model Armyn joukot tuhosivat Kilkennyn konfederaation varuskunnan.
5. joulukuuta – Raahe perustettiin.
Fiskars (yritys) perustettiin
Lappeenranta sai kaupunkioikeudet kuningatar Kristiinalta
Kristiinankaupunki perustettiin
Pietari Brahe erotti Ristiinan Savilahdesta itsenäiseksi seurakunnaksi.
Fiskars perustettiin
Syntyneitä

15. tammikuuta – Otto Reinhold Strömfelt, ruotsalainen maaherra ja hovioikeuden presidentti (k. 1746)
2. helmikuuta – Benedictus XIII, paavi (k. 1730)
15. helmikuuta – Klas Hermansson Fleming), ruotsalainen valtiomies, maamarsalkka ja valtaneuvos (k. 1685)
23. helmikuuta – John Blow, englantilainen säveltäjä (k. 1708)
25. helmikuuta – Sven Leijonmarck, suomalainen valtiomies ja Turun hovioikeuden varapresidentti (k. 1728)
19. toukokuuta – Otto Wellingk, ruotsalainen kreivi ja ratsuväenkenraali (k. 1708)
23. heinäkuuta – Klemens XI, paavi (k. 1721)
24. lokakuuta – Samuel Gyldenstolpe, suomalainen käytännöllisen filosofian professori (k. 1692)
Jakob Bure, ruotsalainen maaherra (k. 1709)
Thomas Tew, englantilainen kaappari ja merirosvo (k. 1695)
Kuolleita

30. tammikuuta – Kaarle I, Englannin, Skotlannin ja Irlannin kuningas (s. 1600)
7. elokuuta – Maria Leopoldine, Pyhän saksalais-roomalaisen keisarikunnan keisarinna, Böömin ja Unkarin kuningatar keisari Ferdinand III:n puoliso (s. 1632)
27. syyskuuta – Bellerofonte Castaldi, italialainen säveltäjä ja runoilija (s. 1580)
6. marraskuuta – Owen Roe O’Neill, irlantilainen aatelisherra ja kapinanjohtaja (s. 1580)
8. joulukuuta – Martin Rinkart, saksalainen pappi ja virsirunoilija (s. 1586)
Juan Arañés, espanjalainen säveltäjä
Carolus Pictorius, suomalainen pappi ja hartauskirjallisuuden suomentaja
Hans Ramsay, ruotsalainen kenraalimajuri, skotlantilaisperäisen Ramsay-suvun suomalaisen ja ruotsalaisen sukuhaaran kantaisä
1648

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtumia

30. tammikuuta – 80 vuotta kestänyt Alankomaiden vapaussota päättyi Münsterin rauhansopimukseen. Sopimus ratifiointiin 15. toukokuuta.
1. toukokuuta – 21 vuotta kestänyt Candian piiritys Kreetalla alkoi.
24. lokakuuta – Allekirjoitettiin Westfalenin rauha (Münsterin ja Osnabrückin rauhansopimukset). Kolmikymmenvuotinen sota päättyi.
Suolakapina Moskovassa
Taj Mahal, Intian suurmogulihallitsija Shah Jahanin vaimolleen Mumtaz Mahalille rakennuttama mausoleumi valmistui.
Venäläinen kasakka ja tutkimusmatkailija Semjon Dežnjov löysi Beringinmeren ja myös purjehti Beringinsalmen läpi pohjoisesta etelään.
Pietari Brahe tuli toisen kerran Suomen kenraalikuvernööriksi.
Syntyneitä

7. maaliskuuta – Jakob Gyllenborg, ruotsalainen virkamies ja reduktion toteuttamisen johtaja (k. 1701)
6. huhtikuuta – Wilhelm Johan Quensel, suomalainen laamanni ja hovioikeudenneuvos (k. 1727)
9. huhtikuuta – Henri de Massue, ranskalainen kenraali ja hugenotti (k. 1720)
13. huhtikuuta – Madame Guyon, Jeanne-Marie Bouvier de la Motte-Guyon, ranskalainen kristitty mystikko ja kirjailija (k. 1717)
21. heinäkuuta – John Graham, skotlantilainen Dundeen varakreivi ja kenraali (k. 1689)
26. huhtikuuta – Pietari II, Portugalin kuningas 1683–1706 (k. 1706)
19. heinäkuuta – Gabriel Wallenius, suomalainen kirjastonhoitaja ja linnansaarnaaja (k. 1690)
11. syyskuuta – Ludvig Fabritius, ruotsalainen diplomaatti (k. 1729)
11. lokakuuta – Carl Bonde, ruotsalainen kuninkaan neuvos, maaherra ja diplomaatti (k. 1699)
Sulaiman I, Persian šaahi 1666–1694 (k. 1694)
Siggo Frondelius, ruotsalainen kirkkoherra (k. 1733)
Georg Johan Maijdel, suomalainen kenraali (k. 1709)
Kuolleita

12. tammikuuta – Tommaso Caccini, italialainen dominikaanisaarnaaja ja kirkkoisä (s. 1574)
23. tammikuuta – Francisco de Rojas Zorrilla, espanjalainen näytelmäkirjailija ja hovirunoilija (k. 1607)
20. helmikuuta – Tirso de Molina, oik. Fray Gabriel Téllez, espanjalainen munkki ja kirjailija (k. 1579)
28. helmikuuta – Kristian IV, Tanskan ja Norjan kuningas (s. 1577)
20. toukokuuta – Vladislav IV Vaasa, Puolan ja Liettuan kuningas (s. 1595)
26. toukokuuta – Vincent Voiture, ranskalainen kirjailija (s. 1598)
12. heinäkuuta – Johann Stadlmayr, saksalainen säveltäjä (s. 1570/1575)
12. elokuuta – Ibrahim I, Osmanien valtakunnan sulttaani (s. 1615)
25. elokuuta – Joseph Calasanz, espanjalainen pappi, pyhimys ja piaristien perustaja (s. 1556)
1. syyskuuta – Marin Mersenne, ranskalainen filosofi, teologi, matemaatikko ja musiikkiteoreetikko (s. 1588)
Safranbolulu Hüseyin Efendi, Cinci Hoca, turkkilainen manaaja ja henkiparantaja
Thomas Thomae Florinus, suomalainen kirkkoherra, lääninrovasti, valtiopäivämies ja runoilija (s. 1590)
Johan Ramsay, suomalainen majuri
Leonid Kravtšuk

| Leonid Kravtšuk> Леонід Макарович Кравчук |
| --- | --- |

Ukrainan 1. presidentti
 5.12.1991 − 19.7.1994  
Pääministeri:  Vitold Fokin Leonid Kutšma
Seuraaja:  Leonid Kutšma
Henkilötiedot
Syntynyt: 10. tammikuuta 1934 Żytyń Wielki, Puolan toinen tasavalta (nyk. Velykyi Žytyn Ukrainassa)
Kuollut: 10. toukokuuta 2022 (88 vuotta)
Tiedot
 Nimikirjoitus
Aiheesta muualla
leonid-kravchuk.com.ua
Leonid Makarovytš Kravtšuk (ukr. Леонід Макарович Кравчук, 10. tammikuuta 1934 – 10. toukokuuta 2022) oli ukrainalainen poliitikko. Hän oli Ukrainan ensimmäinen presidentti joulukuusta 1991 heinäkuuhun 1994.